jan uuten hove en jan wijbrechts inden rechte versochten dat
mense vand voirs haven houden woude in hoen beleide Te wete
van xl lichter gelpen die waen in een borsse tc van iii zwerte
ketels ene eernen pot ec met meer anden haven die sij inden
rechte aldaer uut eenre cedulen deden lezen Daer op de voirs
oede vand voirs haven een aensprake dede met alrehande
reden en worden die sij in hoer aenspraken deden seggen ende
rueren en bezund seggen de voirs oede dat sij voermaels iiii
kijnde gehadt hadde van clase taelmans dien de voirs haeflike
goede toebehoerden en dat sij sijn marte geweest hadde en
dat sij hem gedient hadde en dat hij in hoe gehuerde huyse
met hae woende en dat hij de voirs have int voirs hoir
huys bracht hadde oft doen bringen en dat boet sij te thoene
en met den minsten gelijc sij dat openbairlic bethoende en
dede oec voert seggen de voirs oede dat sij de voirs have
als marte des voirs wilen claes taelmans ind maten als
voirs es aen den selve wilen clase met hoen pijnen en arbeide
gewonnen en verdient hadde sluyten de voirs oede hoe
aensprake so waer sij bethoende als voirs es en hoen eerdt
dede gelijc sij geboden hadde dat dan de voirs have haven
hoe volgen en bliven sal Op dwelc de voirs jan uuten
hove en jan wijbrechts hen verantwerden dat hen de voirs
aensprake gheen ontstade doen en soude aen de have die sij
voer hadden doen lezen en dat bi redene want sij na den
rechte der stat van loeven comen en geleidt waen tot den
haefliken goede des voirs henrix taelmans die de naeste erfge
name wae vanden voirs wilen clase taelmans gelijc sij dat
boden te thoenen en sij oic dat thoenden met meer redenen
die de voirs jan en jan daer toe deden seggen en besund dat
de voirs oede hen andwile gepnteert hadde een borsse daer in
omtrent xl licht gripen waen Op dwelc de meye van loeve
maende de scepen van loeven die wijsden voer een vonisse
na aensprake na verantwerden na thoenissen en na den eedt
die de voirs oede boet So waer de voirs oede hoen eedt
dade gelijc als si dien geboden hadde dat hoer dan de
voirs goede volgen en bliven souden also verre als si die bynne
hoen platen hadde cor pynnoc lombt abs wita vynck boye
voshem se vi martij sexta